钦定古今图书集成/明伦汇编/宫闱典/第048卷 > 明帝沈美人
## 钦定古今图书集成/明伦汇编/宫闱典/第048卷 > 明帝沈美人

按《宋书袁皇后传》：后亡后，常有小小灵应。沈美人者，
太宗所幸也，尝以非罪见责，应赐死，从后昔所住徽
音殿前度。此殿有五间，自后崩后常闭。美人至殿前，
流涕大言曰：“今日无罪就死，先后若有灵，当知之。”殿
诸窗户应声豁然开。职掌遽白太祖，太祖惊往视之，
美人乃得释。